સ્માર્ટફોનમાં હમણાં સુધી કેટલીક સામાન્ય ચાઈનીઝ કંપનીઓના ફોન જ ભારતમાં અસ્તિત્વ ધરાવતા હતા, પરંતુ વિશ્વસનીયતાના અભાવે આવી બ્રાન્ડ્સ પર ખૂબ ઓછા લોકો ભરોસો મૂકતા હતા. પરિણામે બજાર પર આવા સ્માર્ટફોનનો પ્રભાવ ઓછો અથવા નહીંવત્ હતો, પરંતુ છેલ્લાં ત્રણેક વર્ષથી કેટલીક ભારતીય કંપનીઓ ઉપરાંત ચાઈનીઝ કંપનીઓના ભારત આગમનને લીધે પ્રમાણમાં સસ્તા અને ફિચર્સની દૃષ્ટિએ આકર્ષક સ્માર્ટફોનની વિશાળ શ્રેણી હવે ઉપલબ્ધ બની છે. આવા સ્માર્ટફોનને સસ્તા કહેવાને બદલે ‘બજેટ સ્માર્ટફોન’ તરીકે ઓળખ આપવામાં આવી રહી છે.